Gradski muzej Karlovac

Strossmayerov trg 7

47000 Karlovac

Karlovac,12.02.2013.

Urbroj: 22/3-13

Na temelju članka 22. Zakona o pravu na pristup informacijama (Narodne Novine br. 172/03, 144/10, 37/11 i 77/11) i članka 35. Statuta Gradskog muzeja Karlovac, ravnateljica donosi

**O D L U K U**

**o imenovanju službenice za informiranje**

Članak 1.

Radi osiguravanja pristupa informacijama u smislu Zakona o pravu na pristup informacijama imenuje se Antonija Belan, administrator-blagajnik, za službenicu za informiranje, odnosno osobu mjerodavnu za rješavanje ostvarivanja prava na pristup informacijama.

Članak 2.

Službenica za informiranje:

- obavlja poslove rješavanja pojedinačnih zahtjeva i redovitog objavljivanja informacija, sukladno unutarnjem ustroju,

- unapređuje način obrade, klasificiranja, čuvanja i objavljivanja informacija koje su sadržane u službenim dokumentima koji se odnose na rad Gradskog muzeja Karlovac kao tijela javne vlasti,

- osigurava pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama,

- obavlja i druge poslove utvrđene Zakonom o pravu na pristup informacijama i podzakonskim propisima koji su donijeti na temelju tog Zakona.

Članak 3.

Ova Odluka objavljuje se na oglasnoj ploči Muzeja i stupa na snagu danom donošenja.

Ravnateljica GMK:

mr.sc. Hrvojka Božić, prof.